Държавен вестник, бр. 88, 2019 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  88
МИНИСТЕРСТВО
НА МЛАДЕЖТА И СПОРТА
НАРЕДБА № 5  
от 29 октомври 2019 г.
за критериите, условията и реда за награж-
даване на спортисти, треньори и длъжностни 
лица
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят кри-
териите, условията и редът за награждаване 
на спортисти – медалисти и призьори от 
европейски и световни първенства, олимпий-
ски игри и аналогични първенства и игри за 
хора с увреждания, както и на треньорите 
и на длъжностните лица, пряко свързани с 
тяхната подготовка, с еднократни парични 
награди от министъра на младежта и спорта 
за постигнатите от тях спортни резултати и 
класирания.
Чл. 2. (1) Лицата по чл. 1 могат да получат 
парична награда по чл. 134, т. 2 от Закона за 
физическото възпитание и спорта (ЗФВС) за 
постигнати спортни резултати и класирания 
в европейски и световни първенства за мъже 
и жени и в олимпийски игри и аналогични 
първенства и игри за хора с увреждания до 
размерите, определени в приложението за 
съответното състезание и класиране, при 
спазване на правилата на глава втора. 
(2) Награждаването по ал. 1 се извършва от 
министъра на младежта и спорта по предло-
жение на лицензираните спортни федерации.
Чл. 3. (1) Министърът на младежта и спорта 
може да награждава с парични награди по 
чл. 134, т. 2 от ЗФВС лица по чл. 1 за по-
стигнати изключителни спортни резултати, 
които утвърждават авторитета на българския 
спорт в световен мащаб и издигат престижа 
на Република България, независимо дали със-
тезанията, в които са постигнати, са посочени 
в приложението. 
(2) За наградите по ал. 1 могат да не се 
прилагат правилата на глава втора. 
Г л а в а  в т о р а
КРИТЕРИИ И УСЛОВИЯ ЗА 
НАГРАЖДАВАНЕ
Раздел I 
Спортисти
Чл. 4. (1) Индивидуалната парична награда 
на всеки спортист се определя в процент от 
максималния размер, определен за постигна-
тото класиране в съответния ранг състезание 
в приложението. 
(2) Максималният размер, определен в 
приложението, е за едно класиране на един 
спортист независимо дали то е постигнато в 
състезания по индивидуални, или колективни 
спортове. 
(3) Спортистите могат да получат парич-
на награда в пълен размер за всяко призово 
класиране, определена по правилата на този 
раздел, с изключение на случаите, за които в 
наредбата изрично е предвидено друго. 
Чл. 5. (1) Спортист, състезаващ се в не­
олимпийски спортове, има право за една ка-
лендарна година да получи парична награда 
само за едно класиране на едно световно 
първенство и/или едно европейско първенство 
за съответния спорт, независимо от датата и 
мястото на провеждане на състезанията по 
отделните стилове и дисциплини. 
(2) Спортист, състезаващ се в неолим-
пийски спортове, постигнал повече от едно 
класиране на световни и/или европейски 
първенства за една календарна година, има 
право да получи парична награда само за 
най-доброто класиране. 
Чл. 6. (1) При колективните спортове броят 
на спортистите, включени в отбора, които 
имат право на парични награда, се определя 
по правилата на съответната международна 
спортна организация.
(2) По решение на управителния си съвет 
лицензираната спортна федерация може да 
предложи за награждаване различен брой 
спортисти от определените съгласно ал. 1. В 
този случай общата сума за техните инди-
видуални парични награди не може да над-
вишава сумата от индивидуалните парични 
награди, определена спрямо броя на спорти-
стите, включени в отбора, по правилата на 
международната спортна организация и при 
прилагане на правилата съответно на чл. 7, 
т. 3, чл. 8, т. 3, чл. 9, т. 3, чл. 10, т. 3, чл. 11, 
ал. 1, т. 3, чл. 12, т. 3 или чл. 13, ал. 1, т. 3. 
Чл. 7. При класирания на олимпийски игри 
и младежки олимпийски игри всеки спортист 
може да получи парична награда: 
1. в индивидуалните спортове в индиви-
дуалните дисциплини – до 100 % от макси-
малния размер; 
2. в индивидуалните спортове при дис-
циплини, в които участват двама и повече 
спортисти (щафети, многоместни лодки, 
ансамбли, групови формации и други) – до 
90 % от максималния размер;
3. при колективните спортове наградата 
на всеки спортист от отбора се определя, 
както следва:
а) за 70 % от състава на отбора – до 90 % 
от максималния размер;
б) за 30 % от състава на отбора – до 50 % 
от максималния размер.
Чл. 8. При класирания на световни и ев-
ропейски първенства всеки спортист може да 
получи парична награда: